גלגול עיניים

גלגול עיניים
גלגול עיניים הוא הבעת פנים ומחווה גופנית בה אדם מפנה את עיניו כלפי מעלה, לעיתים קרובות בתנועה קשתית מצד אחד לצד השני. באנגלוספירה, תנועה זו זוהתה כתגובה פסיבית-אגרסיבית למצב או אדם לא רצויים. הבעת פנים זו משמשת כדי לבטל או להביע בוז כלפי דברים שנאמרו או נעשו על ידי אדם אחר.<ref></ref>

== היסטוריה ==
גלגול עיניים קיים בספרות לפחות מאז המאה ה-16, על פי מילון אוקספורד האנגלי. ויליאם שייקספיר השתמש מעת לעת בהבעת פנים זו ביצירותיו כדי לתאר תאווה או תשוקה לדמות אחרת, כפי ששימשה בשירו "האונס מלוקרס". בתקופתו נעשה שימוש נפוץ בגלגול עיניים כביטוי לתשוקה או לפלירטוט, והוא המשיך לשמש בדרך זו בספרות במשך מאות שנים. משמעות זו לגלגול עיניים שימשה במוזיקה ובסרטים עד סביב שנות ה-50 של המאה ה-20, אך בהמשך החלה לקבל את המשמעות המוכרת כיום.

== בחברה ==
הבעת פנים היא אחת הצורות הנפוצות ביותר של תקשורת לא מילולית בקרב בני אדם. במחקרים שנעשו על בנות מתבגרות עלה שגלגול עיניים הוא התגובה הבולטת ביותר למורת רוח. נערות בנות 13 הראו שגלגול עיניים הוא הסימן העיקרי לתוקפנות כלפי בני גילן במצבים חברתיים. גלגול עיניים מלווה לרוב בהצלבת זרועות וזריקת הראש או הגוף לאחור, במאמץ מוגבר לסמל הימנעות או אי-נחת. הימנעות עשויה להתאפיין בהעברת עוינות או ריחוק, לרוב במטרה לסיים מערכת יחסים מכל סוג שהוא.<ref></ref><ref></ref>

מחקר שנערך על ידי ג'ון גוטמן קובע כי התנהגות מבזה כמו גלגול עיניים היא הגורם המרכזי בחיזוי גירושין, ואחריו ביקורת, התגוננות והסתגרות. גלגול העיניים משדר לצד השני שמה שהוא עושה כל כך לא רצוי, עד שלא כדאי אפילו להסתכל או להקדיש מחשבה, וזו הסיבה שמערכות יחסים רבות נהרסות משימוש מופרז בפעולה זו.<ref>[https://www.huffpost.com/entry/this-behavior-is-the-top-predictor-of-divorce_n_572cc717e4b0bc9cb0468e06 This Behavior Is The #1 Predictor Of Divorce, And You're Guilty Of It]</ref>

בשנת 2010, חברי מועצת העיר אלמהרסט שבאילינוי ביקשו לחוקק חוק האוסר על שימוש בגלגול עיניים.<ref>[https://consumerist.com/2010/07/21/illinois-town-wants-to-outlaw-eye-rolling/ Illinois Town Wants To Outlaw Eye-Rolling]</ref>

בשנת 2018, גלגול עיניים של עיתונאית סינית הפך לחדשות בינלאומיות. היא גלגלה את עיניה בהיותה מוטרדת מההתנשאות המופרזת של עיתונאי אחר כלפי פקיד ממשלתי, וזכתה לצנזורה כתוצאה מכך, כאשר CNN דיווחה על שמועות לפיהן אישורי העיתונות שלה בוטלו בגלל גלגול העיניים.<ref></ref>

ביוני 2024 ראיינה בריאנה ג'וי גריי מערוץ הטלוויזיה של חברת החדשות The Hill בוושינגטון את ירדן גונן, אחותה של רוני גונן החטופה ברצועת עזה. במהלך הריאיון, המגישה גלגלה עיניים כשירדן דיברה על אחותה החטופה. יומיים לאחר מכן המראיינת פוטרה מעבודתה.<ref></ref>

== אבולוציה ==
במרוצת השנים הועלו השערות הטוענות כי גלגול עיניים הוא תכונה אבולוציונית של נשים, ולכן מחווה זו מבוצעת יותר על ידי נשים מאשר גברים. השערה אחת היא שגלגול עיניים התפתח כדרך הכרוכה בסיכון נמוך להביע תוקפנות וחוסר הסכמה. בהשוואה לגברים, נשים נטו להשתמש בטקטיקות הישרדות שלא היו כרוכות באלימות פיזית בקונפליקט. בתרבויות רבות קיימת הסתכלות הצידה בדחייה או בחוסר הסכמה. גלגול עיניים משמש למטרות דומות. אופיה הבין-תרבותי של התופעה תומך בהשערה שזו תגובה מולדת לגירויים לא נעימים.<ref></ref><ref></ref><ref>[https://www.vice.com/en/article/785nee/an-anthropologist-explains-why-women-love-rolling-their-eyes-so-much Evolution Explains Why Women Love Rolling Their Eyes So Much]</ref>

==קישורים חיצוניים==

== הערות שוליים ==

קטגוריה:התנהגות
קטגוריה:מחוות גופניות
קטגוריה:תקשורת
קטגוריה:פסיכולוגיה חברתית
קטגוריה:עין